Tikti n usnulfu n tsekla yettwarun s teqbaylit, tella-d deg tazwara s ɣur inelmaden n uɣerbaz aṛumi, am: Belqasem Ben Ṣdira deg 1887. Deg useggas n 1913, Si Ʃmer U Saɛid Bulifa, yura yiwen n udlis s teqbaylit win iwumi isemma: «Méthode de la langue kabyle», adlis-a d netta i d afares amezwaru s tutlayt taqbaylit, deg-s ad d-naf amyaru yewwi-d kra i ɣef tudert n yal ass n leqbayel deg tallit-nni.